Bejaarde vrou dood buite woonstel gevindArgieffoto (Foto: Pixabay) ’n 75-jarige vrou se liggaam is Donderdagaand by haar woning in Parkhill in die noorde van Durban gevind. Haar arms en bene is vasgebind en sy is vermoedelik verwurg. Kapt. Nqobile Gwala, polisiewoordvoerder, sê die vrou is omstreeks 19:30 buite ’n tuinwoonstel op die erf aangetref waar sy met haar gesig na onder gelê het. Shawn Herbst, woordvoerder van Netcare 911, sê die nooddienste is deur die veiligheidsmaatskappy Marshall Security na die eiendom ontbied waar die bejaarde vrou dood verklaar is. Gwala sê die motief vir die moord is nie in dié stadium duidelik nie en die polisie stel ondersoek in.